stanford-oval/wikipedia huggingface dataset:
Mary McDonald-Lewis

| Mary McDonald-Lewis> Henkilötiedot |
| --- | --- |
Syntynyt: 24. syyskuuta 1953 (ikä 71)  Stockton, Kalifornia
Ammatti:  ääninäyttelijä
Näyttelijä
Taiteilijanimet:  Mary McDonald Lewis Mary MacDonald-Lewis
Aktiivisena:  1984–
Merkittävät roolit:  Lady Jaye (Action Force)
Aiheesta muualla
Viralliset kotisivut
IMDb 
Mary McDonald-Lewis (s. 24. syyskuuta 1953 Stockton, Kalifornia) on yhdysvaltalainen ääninäyttelijä, joka tunnetaan 1980-luvulla roolistaan Lady Jayena animaatiosarjassa Action Force, sekä elokuvassa Action Force: The Movie. Alun perin hänet kutsuttiin sarjaan koe-esiintymään pienempää roolia varten
Sittemmin hän teki sivurooleja Where's Waldo? -animaatiosarjaan ja toimi kolmen jakson verran Mavenin äänenä Batmanissa, sekä The Maskissa Francis Forthwrightina. Sittemmin 2000-luvulla McDonald-Lewis on toiminut enimmäkseen mainosäänenä, sekä lainannut ääntään leluille ja on myös General Motorsin virallinen autojen navigaatioääni.
Matt Czuchry

| Matt Czuchry |
| --- | --- |
 Matt Czuchry vuonna 2011.
Henkilötiedot
Syntynyt: 20. toukokuuta 1977 (ikä 47) Manchester, New Hampshire, Yhdysvallat
Näyttelijä
Merkittävät roolit:  Conrad Hawkings The Resident Logan Hunzberger Gilmoren tytöt   Cary Agos Good Wife
Aiheesta muualla
mattczuchryofficial.com
IMDb 
Matthew Charles ”Matt” Czuchry (s. 20. toukokuuta 1977 Manchester, New Hampshire) on yhdysvaltalainen näyttelijä.
Czuchry on isänsä puolelta ukrainalaistaustainen. Hänen tunnetuimmat työnsä ovat Logan Huntzbergerin rooli televisiosarjassa Gilmoren tytöt, jossa hän näytteli vuosina 2004–2007, sekä Cary Agosin rooli televisiosarjassa Good Wife, jossa hän on näytellyt vuodesta 2009 lähtien. Czuchry näyttelee vuonna 2018 alkaneessa sairaaladraamasarjassa Resident tohtori Hawkinsia.
Aiheesta muualla

Wikimedia Commonsissa on kuvia tai muita tiedostoja aiheesta .
Matt Czuchry Internet Movie Databasessa. (englanniksi)
Matt Czuchry NNDB:ssä
MattCzuchry.net (Arkistoitu – Internet Archive)
Maria Mitchell

H. Dassell, 1851, Maria Mitchell
Maria Mitchell (1. elokuuta 1818 – 28. kesäkuuta 1889) oli yhdysvaltalainen tähtitieteilijä. Hän havaitsi vuonna 1847 komeetan, joka nimettiin hänen mukaansa. Hän aloitti auringonpilkkujen päivittäisen valokuvaamisen, ja ymmärsi että ne ovat pyörteitä eivätkä pilviä. Hän tutki myös tähtisumuja, auringonpimennyksiä, kaksoistähtiä ja Saturnuksen ja Jupiterin kuita.
Hänestä tuli vastaperustetun Vassar Collegen ensimmäinen tähtitieteen professori vuonna 1865.
Marko Demidoff

Marko Demidoff (s. 10. elokuuta 1981 Espoo) on suomalainen fysioterapeutti, osteopaatti, koulutettu hieroja ja lähihoitaja. Lisäksi hänellä on Lapin ammattikorkeakoulusta Liikunnan ja urheiluvalmennuksen asiantuntijan YAMK-tutkinto.
Demidoff on luonut uraa fysioterapeuttina ja osteopaattina profiloitumisen lisäksi urheilufysioterapian parissa mm. PK-35 Vantaan naisten jalkapallojoukkueessa, joukkuevoimistelussa Olarin Voimistelijoissa, Futsalin U19-maajoukkueessa sekä Futsal Mad Maxissa. Lisäksi hän on Suomen Jalkapallofysioterapian yhdistyksen perustajäsen ja puheenjohtaja.
Omalla urheilu-urallaan Demidoff on viisinkertainen suomenmestari kamppailulajeissa, joista häneltää löytyy myös musta vyö Taekwondossa sekä Hapkidossa. Kamppailulajeihin liittyen Demidoff esiintyi televisiossa Ennätystehdas-ohjelmassa vuonna 2006 näyttävällä hyppypotkusarjallaan.
Lisäksi lapsuus- ja nuoruusvuosinaan Demidoff pelasi jalkapalloa FC Kasiysissä sekä FC Hongassa.
Demidoff on myös julkaissut Manuaalinen Terapia -podcastia, jossa aihetta pyritään käsittelemään kriittisestä näkökulmasta. Tämän lisäksi hän on ollut vieraana muissa kuntoutusalan podcasteissa sekä luennoinut Suomessa ja ulkomailla erilaisista fysioterapiaan liittyvistä aiheista.
Marko Baša

| 0 | 1 | 2 |
| --- | --- | --- |

Henkilötiedot
Koko nimi: Marko Baša
Syntymäaika: 29. joulukuuta 1982 (ikä 41)
Syntymäpaikka: Trstenik, Serbian ST, Jugoslavia
Pelipaikka: keskuspuolustaja
Pituus: 190 cm
Seurat
| Vuodet | Seura | O (M) |
| 1998–2000 2000–2005 2001 2005–2008 2008–2011 2011–2017 | Trstenik PPT OFK Beograd → Proleter Zrenjanin Le Mans Lokomotiv Moskova Lille | 35 (25) 81 (4) 12 (0) 95 (6) 49 (1) 157 (11) |
Maajoukkue
| 2005 2009–2017 | Serbia ja Montenegro Montenegro | 3 (0) 39 (2) |
 Seurajoukkueuran tilastot kattavat vain kansalliset sarjat, päivitetty 25. syyskuuta 2022.  Maajoukkueuran tilastot päivitetty 5. toukokuuta 2016.
Marko Baša (serb. Марко Баша; s. 29. joulukuuta 1982 Trstenik, Serbian ST, Jugoslavia) on montenegrolainen jalkapalloilija, joka pelasi vuonna 2017 päättyneellä urallaan Serbian, Ranskan ja Venäjän pääsarjoissa. Hänen viimeinen seuransa oli ranskalainen Lille kausina 2011–2017. Baša oli pelipaikaltaan toppari.
Baša valittiin Montenegron parhaaksi jalkapalloilijaksi vuonna 2014.
Maajoukkuetasolla Baša pelasi vuosina 2009–2017 Montenegron maajoukkueessa 39 ottelua ja teki niissä kaksi maalia. Ennen maan itsenäistymistä hän edusti vuonna 2005 kolmessa harjoitusottelussa Serbia ja Montenegroa.
Mary McAleese

| Mary McAleese |
| --- | --- |
 Mary McAleese vuonna 2007.
Irlannin presidentti
 11. marraskuuta 1997 – 10. marraskuuta 2011  
Edeltäjä:  Mary Robinson
Seuraaja:  Michael D. Higgins
Henkilötiedot
Syntynyt: 27. kesäkuuta 1951 (ikä 73) Belfast, Pohjois-Irlanti
Puoliso:  Martin McAleese
Tiedot
Puolue:  sitoutumaton (1997–2011), Fianna Fáil
 Nimikirjoitus
Mary Patricia McAleese (iiriksi Máire Pádraigín Mhic Ghiolla Íosa, s. 27. kesäkuuta 1951 Belfast) toimi Irlannin kahdeksantena presidenttinä. McAleese valittiin Irlannin presidentiksi ensimmäisen kerran vuonna 1997 ja uudestaan (ilman vastaehdokkaita) vuonna 2004. Vuonna 2011 hän ei voinut enää asettua ehdolle. Häntä seurasi virassa Michael D. Higgins. Ennen valintaansa presidentiksi McAleese toimi lakinaisena, journalistina ja tutkijana yliopistossa.
McAleesesta tuli maailman ensimmäinen naispuolinen presidentti, joka valittiin virkaan suoraan toisen naispresidentin jälkeen. Ennen McAleesea Irlannin presidenttinä toimi Mary Robinson.
Aiheesta muualla

Kuvia tai muita tiedostoja aiheesta Mary McAleese Wikimedia Commonsissa
Irlannin presidentit
Douglas Hyde
Seán T. O’Kelly
Éamon de Valera
Erskine H. Childers
Cearbhall Ó Dálaigh
Patrick Hillery
Mary Robinson
Mary McAleese
Michael D. Higgins
Mary McDonnell

| Mary McDonnell |
| --- | --- |
 McDonnell vuoden 2007 Comic-Conissa.
Henkilötiedot
Syntynyt: 28. huhtikuuta 1952 (ikä 72) Wilkes-Barre, Pennsylvania, Yhdysvallat
Ammatti:  Näyttelijä
Puoliso:  Randle Mell
Aiheesta muualla
IMDb 
Elonet
Mary Eileen McDonnell (s. 28. huhtikuuta 1952) on yhdysvaltalainen näyttelijä. Hän on ollut kahdesti ehdolla Oscar-palkinnon saajaksi.
McDonnell syntyi Pennsylvaniassa, mutta kasvoi Ithacassa, New Yorkin osavaltiossa. Hän tuli alun perin tunnetuksi Broadwayllä, mutta menestyi myös elokuvissa jo 1980-luvulla ja löi itsensä lopullisesti läpi roolilla Kevin Costnerin elokuvassa Tanssii susien kanssa vuonna 1990.
McDonnellilla on ollut myöhemmin keskeisiä rooleja muun muassa elokuvissa Grand Canyon – elämää kaupungissa (1991), Taikalampi (1992), Independence Day – Maailmojen sota (1996) ja Donnie Darko (2001). Hänellä on miehensä Randle Mellin kanssa kaksi lasta.
McDonnell tunnetaan myös televisiosta. Hän esiintyi muun muassa vuonna 1980 sarjassa As the World Turns ja 2000-luvun puolella sarjassa Taisteluplaneetta Galactica.
Aiheesta muualla

Mary McDonnell Internet Movie Databasessa. (englanniksi)
Martta Laitinen

Martta Laitinen (s. 2001) on suomalainen jalkapalloilija, pelipaikaltaan puolustaja tai keskikenttäpelaaja. Hän on edustanut juniorisarjoissa helsinkiläistä Pallokerho-35:tä ja nousi seuran edustusjoukkueeseen ensimmäisen kerran kaudella 2020, jolloin hän pelasi Kansallisessa liigassa neljä ottelua ja kolme niistä avauskokoonpanossa. Hän pelaa PK-35:n liigajoukkueessa myös kaudella 2021.
Menippos Pergamonlainen

| Menippos Pergamonlainen> Μένιππος ὁ Περγαμηνός.Henkilötiedot |
| --- | --- |
Syntynyt: 1. vuosisata eaa. Pergamon
Ammatti:  maantieteilijä
Muut tiedot
Merkittävät teokset: Sisäisen meren periplus
Menippos Pergamonlainen (m.kreik. Μένιππος ὁ Περγαμηνός, Menippos ho Pergamēnos, lat. Menippus Pergamenus; 1. vuosisata eaa.) oli antiikin kreikkalainen maantieteilijä, joka oli kotoisin Pergamonista.
Menippos tunnetaan vain periplus-lajityyppiin kuuluneesta teoksestaan Sisäisen meren periplus (Περίπλους τῆς ἐντὸς θαλάττης, Periplūs tēs entos thalassēs), joka käsitti kolme kirjaa ja kuvasi Mustanmeren ja Välimeren ympäripurjehdukset. Se ajoitetaan keisari Augustuksen kauden alkupuolelle erään Krinagoraan kirjoittaman epigrammin perusteella. Teoksesta on säilynyt nykyaikaan katkelmia.
Markianos Herakleialainen kirjoitti Menippoksen teoksesta lyhennelmän tai korjatun ja täydennetyn laitoksen. Myös Stefanos Byzantionlainen lainaa Menipposta usein.
Kirjallisuutta

Hoffmann, S. F. W.: Die alten Geographen und die alte Geographie: 1: Menippos, der Geograph aus Pergamon.  Leipzig:  Böhme, 1841.  Teoksen verkkoversio. (saksaksi)
Aiheesta muualla

Marcianus of Heraclea: Epitome of the Periplus of Menippus. ToposText. (englanniksi)
Maria Mittet

Maria Haukaas Storeng vuoden 2008 euroviisujen 1. semifinaalissa.
Maria Haukaas Mittet (o.s. Storeng, s. 3. elokuuta 1979) on norjalainen laulaja.
Storeng syntyi Finnsnesissa, mutta kasvoi Senjassa, Tromssan läänissä. Hän esiintyi ensimmäisen kerran kansallisessa mediatapahtumassa ensimmäisessä musiikkiroolissaan 11-vuotiaana. Storeng ja hänen perheensä muuttivat Osloon musikaalin takia, ja kun se oli ohi, he muuttivat takaisin Senjaan. Storeng osallistui Norjan Idols-kisan toiselle kaudelle vuonna 2004 ja tuli kuudenneksi.
Hän edusti Norjaa vuoden 2008 Eurovision laulukilpailussa Belgradissa kappaleella ”Hold On Be Strong” ja sijoittui finaalissa viidenneksi.
Diskografia > Albumit

Breathing (2005)
Hold On Be Strong (2008)
Maria Menounos

Maria Menounos tammikuussa 2008.
Maria Menounos (kreik. Μαρία Μενούνος, María Menoúnos, s. 8. kesäkuuta 1978 Medford, Massachusetts) on yhdysvaltalainen näyttelijä, juontaja ja journalisti. Hänellä on kreikkalaisia sukujuuria, ja hän puhuu kreikkaa sujuvasti.
Menounos voitti vuonna 1996 Miss Massachusetts Teen USA -kauneuskilpailun. Sen johdosta hän pääsi kilpailemaan Miss Teen USA -kilpailuun, mutta ei voittanut. Myöhemmin Menounos opiskeli Bostonin Emerson Collegessa.
Menounosin muihin ansioihin kuuluu Eurovision laulukilpailun juontaminen yhdessä Sákis Rouvásin kanssa Kreikan pääkaupungissa Ateenassa vuonna 2006. Hän on lisäksi esiintynyt muun muassa elokuvassa Fantastic Four (2005) ja toiminut televisio-ohjelmien Access Hollywood ja Today toimittajana sekä vuonna 2007 esitetyn ohjelman Clash of the Choirs juontajana.
Aiheesta muualla

Wikimedia Commonsissa on kuvia tai muita tiedostoja aiheesta .
Maria Menounos Internet Movie Databasessa. (englanniksi)
Martta Kiivas

Martta Matilda Kiivas (8. tammikuuta 1894 Kaarina – 1. toukokuuta 1918 Lahti) oli suomalainen sekatyöntekijä, joka toimi sisällissodan aikana Turun punakaartin naiskomppanian apulaispäällikkönä. Kiivas osallistui ainakin Lahden taisteluun, jonka jälkeen hän jäi valkoisten vangiksi ja joutui Hans Kalmin joukkojen teloittamaksi Hennalan vankileirillä.
Marskentän verilöyly

Kansalliskaarti tulittaa väkijoukkoa Marskentällä, aikalaispiirros.
Marskentän verilöyly oli Pariisin Marskentällä (Champ de Mars) 17. heinäkuuta 1791 sattunut välikohtaus, jossa Ranskan kansalliskaartin sotilaat alkoivat tulittaa tasavallan perustamista vaatineita aseettomia mielenosoittajia. Arvioiden mukaan noin 30–50 ihmistä kuoli. Marskentän verilöyly oli eräs Ranskan suurta vallankumousta radikalisoinut tapahtuma, jonka seurauksena perustuslaillisen monarkian ja sen näkyvimpien kannattajien uskottavuus heikkeni.
Tausta

Vuonna 1789 puhjenneen vallankumouksen seurauksena Ranskan kuningas Ludvig XVI oli menettänyt asemansa itsevaltiaana ja joutunut jakamaan vallan perustuslakia säätävän kansalliskokouksen kanssa. Kuningas vannoi uskollisuutta tulevalle perustuslaille heinäkuussa 1790 vallankumouksen yksivuotispäivänä Pariisin läheisellä Marskentällä pidetyssä ”liiton juhlassa” (Fête de la Fédération). Ludvig XVI ja varsinkaan hänen vaimonsa, kuningatar Maria Antoinette, eivät kuitenkaan todellisuudessa kannattaneet vallankumousta. Kesäkuussa 1791 he yrittivät paeta Ranskasta, mutta jäivät kiinni Varennesissa. Monien mielestä tapaus paljasti perustuslaillisen monarkian toimimattomuuden, koska kuningas juonitteli salaa uutta järjestystä vastaan. Pakoyritystä seuranneina päivinä Pariisissa oli useita suurmielenosoituksia, joissa vaadittiin tasavallan perustamista. Monarkian vastainen kansalaisadressi keräsi hetkessä 30 000 allekirjoitusta. Pariisin jakobiiniklubi jakautui kahtia tasavaltalaisiin ja monarkisteihin. Tasavaltalaisliikkeen varsinainen keskus oli kordelieeriklubi, jota johtivat Georges Dantonin ja Camille Desmoulinsin kaltaiset radikaalit.
Kansalliskokous oli kesällä 1791 parhaillaan viimeistelemässä perustuslakiesitystä, joka perustui monarkian säilyttämiseen. Kansalliskokouksen enemmistönä olleet perustuslaillisen monarkian kannattajat eivät halunneet ryhtyä erottamaan kuningasta, sillä sisä- ja ulkopoliittiset seuraukset olisivat voineet olla arvaamattomia. Niinpä he päättivät myötäillä epäuskottavaa virallista selitystä, jonka mukaan Ludvig XVI ja Maria Antoinette oli yritetty siepata vasten tahtoaan. Tasavaltalaiset kutsuivat sitä ”suureksi valheeksi”. Kansalliskokous julisti 15. heinäkuuta tukevansa sieppausselitystä ja päätti samalla antaa Ludvig XVI:n pitää valtaistuimensa, tosin hänen tilapäinen virasta pidättämisensä jatkuisi uuden perustuslain voimaanastumiseen saakka.
Kordelieeriklubi alkoi kerätä nimiä kansalliskokoukselle osoitettuun adressiin, jossa vaadittiin Ludvig XVI:n luopumista kruunusta, ja jakobiiniklubin radikaalit laittoivat vireille vastaavan anomuksen. Toukokuussa säädetty laki kielsi ryhmien nimissä tehdyt anomukset, mikä kannusti keräämään tuhansia yksittäisiä allekirjoituksia joukkotapahtumissa. Marskentällä oli suuria kokouksia 15. ja 16. heinäkuuta, ja halukkaita uusimman adressin allekirjoittajia pyydettiin saapumaan paikalle 17. päiväksi.
Tapahtumat Marskentällä

Mielenosoittajien oli alun perin tarkoitus kokoontua Bastiljin aukiolla kaupungin toisella puolella ja marssia sieltä kulkueena Marskentälle, mutta sotilaat estivät tämän miehittämällä Bastiljin aukion, joten osallistujat kokoontuivat vasta Marskentällä. Virallista kokoontumislupaa ei ollut, mutta kiihtyneistä mielialoista huolimatta tilaisuus pysyi melko rauhallisena. Noin 6 000 henkilöä allekirjoitti adressin, mutta paikalla on sanottu olleen iltapäivällä 25 000 tai jopa 50 000 ihmistä. Yllättäen pöydän alle piiloutuneina löydettiin kaksi miestä, joita väitettiin poliisin urkkijoiksi. Heidät lähetettiin läheiselle Gros-Cailloun poliisiasemalle, jonka edessä vihainen väkijoukko riisti heidät käsiinsä ja lynkkasi heidät raa’asti kuoliaiksi. Itse Marskentän tilaisuudessa ei tapahtunut väkivaltaisuuksia.
Kuultuaan Gros-Cailloun surmista Pariisin määri (pormestari) Jean Sylvain Bailly julisti kaupungin sotatilaan. Vaikka hänelle oli kerrottu Marskentällä olevan rauhallista, hän käski kenraali, markiisi La Fayetten komentaman kansalliskaartin pataljoonaa hajottamaan mielenosoituksen, tarvittaessa voimakeinoin. Tasavaltalaiset mielenosoittajat olivat pääosin työläisiä ja käsityöläisiä, kun taas kansalliskaartilaiset olivat pääosin porvaristoa. Agitaattorit olivat kiihottaneet Marskentän mielenosoittajia päivän aikana, joten paikalle saapuneita kansalliskaartilaisia solvattiin ja tiettävästi kivitettiin väkijoukosta. Kaartilaiset avasivat tulen. Mahdollisen ampumiskäskyn antajaa ei ole koskaan saatu selville. Seuraavan tunnin aikana tulituksessa kuoli arviolta 30–50 ihmistä.
Seuraukset

Marskentän väkivaltaisuuksista syytettiin aluksi tasavaltalaisia, ja verilöylyä seuranneina päivinä heihin kohdistettiin muita tukahduttamistoimia. Kansalliskokous hyväksyi välittömästi uusia lakeja mellakoinnista ja kansankiihotuksesta. Tasavaltalaisten johtajia pidätettiin, Kordelieeriklubi suljettiin ja lehtiä lakkautettiin. Danton, Desmoulins ja Jean Paul Marat joutuivat piiloutumaan tai pakenemaan maasta. Jakobiiniklubi hajosi kokonaan kahtia, kun monarkian kannattajat perustivat uuden feuillanttien klubin ja alkuperäinen jakobiiniklubi jäi Maximilien Robespierren kaltaisten radikaalien käsiin. Feuillantit ajoivat kansalliskokouksessa heinä–elokuussa työn alla olleeseen perustuslakiin vanhoillisia muutoksia. Esimerkiksi äänioikeus päätettiin rajoittaa hyvätuloisiin ”aktiivisiin kansalaisiin” ja muilta kansalaisilta kiellettiin samalla kansalliskaartin jäsenyys. Uuden perustuslain tultua voimaan Ranskassa annettiin kuitenkin syyskuun 1791 lopussa yleinen armahdus kolmen edellisen vuoden aikana mellakoinnista tuomituille.
Kenraali La Fayette ja pormestari Bailly olivat olleet vuonna 1789 vallankumouksen alkuvaiheen arvovaltaisimpia johtajia, mutta Marskentän verilöyly vahingoitti heistä kummankin mainetta peruuttamattomalla tavalla. Kun Bailly kaksi vuotta myöhemmin tuomittiin kuolemaan terrorin aikana, häntä syytettiin nimenomaan Marskentän verilöylyn aiheuttamisesta.
Aiheesta muualla

Kuvia tai muita tiedostoja aiheesta Marskentän verilöyly Wikimedia Commonsissa
Kenraali Lafayette antamassa sotilaille ampumiskäskyä, Ary Schefferin piirros vuodelta 1807.
Marko Ek

| Marko Ek> Henkilötiedot |
| --- | --- |
Syntynyt: 1. helmikuuta 1966 (ikä 58) Loviisa, Suomi
Kansalaisuus:  Suomi
Jääkiekkoilija
Pelipaikka:  oikea laitahyökkääjä
Maila:  oikea
Sarja:  SM-liiga
Pelaajaura
Pääsarjaura:  1984–1996
Seurat:  Peliitat, SaiPa, JoKP, Tappara, JyP HT
Marko Ek (s. 1. helmikuuta 1966 Loviisa) on suomalainen entinen jääkiekkoilija.
Oikeana laitahyökkääjänä pelanneen Ekin ura alkoi I-divisioonan Peliitoissa kaudella 1984–1985. Kaudeksi 1987–1988 hän siirtyi saman sarjan Saimaan Palloon, jonka kanssa hän saavutti nousun SM-liigaan kauden päätteeksi. SaiPan pudottua kaudella 1990–1991 Ek edusti SM-liigassa myös Joensuun Kiekko-Poikia, Tapparaa ja JyP HT:tä, yhden kauden kutakin. Hän pelasi SM-liigassa kausina 1988–1994 yhteensä 261 runkosarjaottelua tehopistein 63 + 50 = 113. Kaudet 1994–1996 Ek edusti jälleen SaiPaa I-divisioonassa.
Ek on koulutukseltaan tuotantotalouden diplomi-insinööri. Hän on työskennellyt UPM-Kymmenellä, viimeksi kahdeksan vuoden ajan myyntijohtajana. Tammikuussa 2016 hänet nimettiin SaiPan taustayhtiön Liiga-SaiPa Oy:n väistyvän toimitusjohtajan Riku Kallioniemen seuraajaksi 1. toukokuuta 2016 alkaen. Hän toimi tässä tehtävässä kahden kauden ajan vuosina 2016–2018.
Aiheesta muualla

Marko Ek Elite Prospects. Everysport Media Group AB. (englanniksi)
Marko Ek The Internet Hockey Databasessa (englanniksi)
Markus Heikkinen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 13. lokakuuta 1978 (ikä 45)
Syntymäpaikka: Katrineholm, Ruotsi
Pelipaikka: puolustaja
Pituus: 185 cm
Lempinimi: Mako
Seura
Seura: OLS
Tehtävä: valmentaja
Junioriseurat
1988: SalPa
1989–1992: JyP-77
1993–1994: OLS
1995: OTP
Seurat
| Vuodet | Seura | O | (M) |
| 1996 | OPS | 24 | (5) |
| 1997 | TPS | 22 | (0) |
| 1998–1999 | MyPa | 43 | (1) |
| 2000–2002 | HJK | 85 | (1) |
| 2003 | Portsmouth | 2 | (0) |
| 2003–2005 | Aberdeen | 68 | (2) |
| 2005–2007 | Luton Town | 76 | (3) |
| 2007–2013 | Rapid Wien | 173 | (6) |
| 2013 | Start | 10 | (2) |
| 2014–2015 | HJK | 42 | (0) |
| 2016–2018 | AC Oulu | 56 | (0) |
| Yhteensä | Yhteensä | 601 | (20) |
Maajoukkue
| 1996 | Suomi U18 | 4 | (0) |
| 1998–1999 | Suomi U21 | 8 | (0) |
| 2002–2011 | Suomi | 61 | (0) |
Valmennusura
2017–2018: AC Oulu (apuvalmentaja)
2019: OLS (apuvalmentaja)
2020: OLS (juniorivalmentaja)
 Seurajoukkueuran tilastot kattavat vain kansalliset sarjat.
Markus Heikkinen (s. 13. lokakuuta 1978, Katrineholm, Ruotsi) on suomalainen entinen jalkapalloilija ja jalkapallovalmentaja, joka toimii valmentajana Kakkosen OLS:issa. Heikkinen toimii myös AC Oulun urheilutoimenjohtajana. Hän päätti pelaajauransa kauden 2018 jälkeen.
Heikkinen pelasi Veikkausliigassa TPS:n, MyPa:n ja HJK:n riveissä yhteensä 192 ottelua, Itävallan liigassa Rapid Wienissä 173 ottelua, Skotlannin liigassa Aberdeenissä 68 ottelua sekä Norjan liigan Startissa 10 ottelua. Lisäksi hän edusti Englannin Championshipissä Portsmouthia ja Lutonia sekä viimeisimpänä Ykkösessä AC Oulua.
A-maajoukkueessa Heikkinen debytoi vuonna 2002. Heikkinen oli maajoukkueen runkopelaaja MM-karsinnoissa 2004–05, EM-karsinnoissa 2006–07, MM-karsinnoissa 2008–09 ja EM-karsinnoissa 2010–11. Hän pelasi yhteensä 61 A-maaottelua.
Maajoukkue

Markus Heikkinen pelasi U18-maajoukkueessa neljä ottelua vuonna 1996 ja alle 21-vuotiaiden maajoukkueessa kahdeksan ottelua vuosina 1998–1999.
A-maajoukkueessa Heikkinen debytoi 23-vuotiaana, kun Antti Muurinen valitsi hänet avauskokoonpanoon 4. tammikuuta 2002 Bahrainissa pelatussa maaottelussa Bahrain–Suomi. Ensimmäisen arvokisojen karsintaottelun Heikkinen pelasi 4. syyskuuta 2004, kun Muurinen vaihtoi hänet kentälle Tampereella Ratinan stadionilla pelatussa karsintaottelussa Suomi–Andorra. Heikkinen vakiinnutti paikkansa A-maajoukkueessa vuoden 2005 aikana. Heikkinen oli maajoukkueen runkopelaaja MM-karsinnoissa 2004–05, EM-karsinnoissa 2006–07, MM-karsinnoissa 2008–09 ja EM-karsinnoissa 2010–11. Heikkinen ilmoitti syyskuussa 2011 lopettavansa maajoukkueuransa 61 A-maaottelun jälkeen. Viimeiseksi maaotteluksi jäi 10. elokuuta 2011 Riiassa pelattu maaottelu Latvia–Suomi.
Valmentajana

Markus Heikkisen valmentajaura alkoi kaudella 2017, kun hän liittyi Ykkösessä pelanneen AC Oulun valmennusryhmään. Heikkinen toimi kaudella 2017 Rauno Ojasen ja kaudella 2018 Mika Lähderinteen apuvalmentajana. Pelaajauran päättymisen jälkeen Heikkinen siirtyi Kakkosen OLS:in apu- ja juniorivalmentajaksi.
Saavutukset

HJK
Veikkausliiga (2): 2002, 2014
Suomen Cup (2): 2000, 2014
Rapid Wien
Bundesliga (1): 2007–2008
Aiheesta muualla

Wikimedia Commonsissa on kuvia tai muita tiedostoja aiheesta .
Markus Heikkinen Palloliiton sivuilla (Arkistoitu – Internet Archive)
Markus Heikkinen Veikkausliigan sivuilla
Markus Heikkinen Transfermarktin sivuilla
Marko Elsner

| Mitalit> Maa:   Jugoslavia.Miesten jalkapallo. Olympialaiset  | Mitalit> Maa:   Jugoslavia.Miesten jalkapallo. Olympialaiset  | Mitalit> Maa:   Jugoslavia.Miesten jalkapallo. Olympialaiset  | Maa:   Jugoslavia> Miesten jalkapallo. |
| --- | --- | --- | --- |
|  Pronssia | Los Angeles 1984 |  |  |
Marko Elsner (serb. Марко Елснер, 11. huhtikuuta 1960 Ljubljana, Slovenian ST – 18. toukokuuta 2020) oli jugoslavialainen, maan hajoamisen jälkeen slovenialainen, jalkapalloilija ja olympiamitalisti.
Elsner saavutti Jugoslavian maajoukkueessa olympiapronssia Los Angelesissa 1984.
Elsner edusti seurajoukkueita Jugoslaviassa, Ranskassa ja Itävallassa. Hän ehti edustaa myös Slovenian maajoukkuetta maan itsenäistyttyä Jugoslaviasta. Elsner kuoli 60-vuotiaana 18. toukokuuta 2020 useamman vuoden sairastelun jälkeen. Elsnerin isä Branko Elsner oli jalkapallovalmentaja ja pojat Luka Elsner sekä Rok Elsner jalkapalloilijoita.
Aiheesta muualla

Marko Elsner Kansainvälinen olympiakomitea. (englanniksi)
Mary Mary

Mary Mary on yhdysvaltalainen gospel-duo. Sen jäsenet ovat sisarukset Erica Monique (s. 29. huhtikuuta 1972) ja Trecina "Tina" Evette Campbell (s. 1. toukokuuta 1975).
Mary Mary perustettiin Kaliforniassa. Yhtye voitti jo ensimmäisellä albumillaan (Thankful, 2000) Grammy-palkinnon. Yhtyeen tuotannossa on vaikutteita myös gospelin ulkopuolisista genreistä, kuten soulista ja hip hopista.
Yhtyeen molemmat jäsenet ovat syntyneet Inglewoodissa, Kaliforniassa ja ovat perheellisiä.
Albumit

Thankful (2000)
Incredible (2002)
Mary Mary (2005)
A Mary Mary Christmas (2006)
The Sound (2008)
Something Big (2011)
Aiheesta muualla

Viralliset sivut (englanniksi)